Vere Gordon Childe (født 14. april 1892 i Sydney, Australien, død 19. oktober 1957 i Greater Blue Mountains i New South Wales, Australien), var en australsk arkæolog, mest kendt for udgravningen af en unik neolitisk boplads ved Skara Brae på Orknøerne, Skotland. Indenfor arkæologisk teori havde han et marxistisk ståsted, hvilket påvirket hans ideer om forhistorien. Childe er også kendt for at stå bag koncepterne om Den neolitiske revolution og Den urbane revolution, og han var en af de første arkæologer, som forsøgte at sætte arkæologiske opdagelser ind i en større europæisk og verdensomspændende kontekst.